cyanic-selkie/wikianc huggingface dataset:
Վարպետը և Մարգարիտան
Յեշուա Հա-Նոցրի
Իգոր Սուխիխը նկատում է, որ «Յեշուան ավելի փոքր է իր ավետարանական նախատիպից և աշխարհից ոչնչով պաշտպանված չէ»։ Հա-Նոցրիի և Պոնտացի Պիղատոսի զրույցից պարզ է դառնում, որ թափառական փիլիսոփան չի հիշում իր ծնողներին, կին չունի և խոցելի է մահվան առաջ։ Նա միայն մեկ ուղեկից-հետևորդ ունի՝ Լևի Մատվեյը ։ Խոսակցության երանգը փոխվում է, երբ խոսք է բացվում ճշմարտության մասին։ Քննության ենթարկվող հարցի նկատմամբ սկզբնական քամահրանքը, որի մասին, ըստ Պոնտացի Պիղատոսի Հա-Նոցրին պատկերացում անգամ չունի, փոխվում է զարմանքի, երբ կառավարիչը, որը տառապում էր միգրենի նոպայից, լսում է․ «Ճշմարտությունը ավելի շուտ նրանում է, որ քո գլուխը ցավում է, և ցավում է այնքան ուժեղ, որ դու փոքրոգաբար մտածում ես մահվան մասին»։ Թափառականի պատասխանը լրիվ անսպասելի է և բոլորովին ոչ փիլիսոփայական, այլ խիստ կենցաղային, որը ապշահար է անում Պիղատոսին իր անհերքելիությամբ։ Այստեղից էլ սկսվում է նրա անդրադարձը Յեշուա Հա-Նոցրիի ճշմարտությանը, չնայած այդ ամենը Պիղատոսը գիտակցում է միայն օրվա վերջում, երբ հասկանում է, որ հանուն այդ կենցաղային հասարակ ճշմարտության «ոչնչնում մեղավոր այն անմիտ երազկոտին մահապատժից փրկելու համար» նա «կգնա ամեն ինչի»։
Երբ գլխացավն անցնում է, կառավարիչը Յեշուային հարցնում է․ «Դու մեծ բժի՞շկ ես»։ Հա-Նոցրին պատասխանում է․ «ո՛չ»։ Այնուամենայնիվ, այս և մյուս դրվագներում երևում է, որ կալանավորը մարդկանց բուժելու, ուրիշների մտքերը կարդալու, իրադարձությունների արդյունքը կանխագուշակելու ունակություն ունի։ Այս փաստը գրականագետ Գեորգի Լեսկիսին թույլ է տալիս բուլգակովյան հերոսին անվանելու «Մեսիա, ով չի գիտակցում, որ ինքը Մեսիա է»։ Մեկ այն դրվագում Պիղատոսը հայտնում է իր զարմանք առ այն, որ Յեշուան հաճախ է իր խոսքում օգտագործում «բարի մարդիկ» բառակապակցությունը։ Վերջինս պարզաբանում է, որ «աշխարհի վրա չար մարդիկ չկան»։ Վասիլի Նովիկովի կարծիքով հստակ բարեկամություն կա Յեշուայի և Պոնտացի Պիղատոսի մասին գրքի հեղինակի միջև․ այն կապված է ինչպես նրանց գաղափարների, այնպես էլ նրանց ճակատագրի ողբերգականության հետ ։ Մարիետա Չուդակովան գրում է արդեն ոչ թե երկու, այլ երեք կերպարների միջև առկա կապի մասին․ Վարպետը, Յեշուան և իշխան Միշկինը Դոստոևսկու «Ապուշը» վեպից։
Այլ կերպարներ
Մինչև Յեշուայի հետ ծանոթությունը Լևի Մատվեյը տառապյալ էր։ Նրանց առաջին հանդիպումը տեղի է ունենում Վիֆֆագիա տանող ճանապարհին և նրանք միասին գնում են ճանապարհորդության։ Թողնելով տունը և գործը՝ Յեշուայի հետևորդը «այրում է կամուրջները» և իրեն ամբողջովին նվիրում ուսուցչին ։ Հետազոտողների կարծիքով Լևի Մատվեյը Իվան Բեզդոմնու ինքնատիպ նմանակն է, քանի որ վերջինս էլ Վարպետի միակ աշակերտն էր։ Լևի Մատվեյի համար վեպի մի քանի դրվագներում անկյունաքարային դեր է նախանշված։ Հենց նա էր միակ հանդիսատեսը Յեշուայի մահապատժի ժամանակ, քանի որ մնացյալ բոլորը դրան մասնակից էին ։ Կանգնած Լիսոյ սարի վրա, նա անիծում է իրեն այն մեծ ու ծանր սխալի համար, որ թույլ էր տվել առավոտյան, երբ Յեշուային թույլ էր տվել մենակ քաղաք գնալ։ Բացի այդ սյուժետային երկու գծերի հատման ժամանակ Մատվեյը գնում է Վոլանդի մոտ՝ խնդրելով թույլ տալ որոշել Վարպետի և Մարգարիտայի ճակատագիրը։ Մատվեյը Վոլանդին անվանում է «չարիքի ոգի և ստվերների տիրակալ»՝ չթաքցնելով իր անբարյացկամությունը զրուցակցի նկատմամբ։ Նրա հետ երկխոսության ժամանակ Մեսսիրը հիշեցնում է, որ «ստվերները մարդկանցից և իրերից են ստացվում»։ Վոլանդը հանդես է գալիս որպես Յեշուայի և նրա «ոգու թագավորության» հակակշիռ։
Պոնտացի Պիղատոսի գաղտնի ծառայության ղեկավար Աֆրանիյը կառավարչի պատշգամբում հայտնվում է Յեշուայի մահապատժից հետո։ Սկզբում նա հանդես է գալիս որպես անանուն հյուր, որը պատմում է կառավարչին քաղաքում տիրող տրամադրությունների մասին։ Ավելի ուշ պարզ է դառնում, որ Պիղատոսի մոտ եկած մարդը, ոչ միայն գիտի ավելի շատ, քան ասում է, այլև հասկանում է իր ղեկավարին ընդամենը կես բառից։ Գրականագետ Վասիլի Նովիկովը Պիղատոսի և Աֆրանիյի խոսակցությունը, որի ժամանակ վերջինս հանձնարարություն է ստանում սպանելու Հուդային, համեմատում է «երկու մոլեռանդների երկխոսության հետ, որոնք կապված են իրար հետ մեկ երաշխիքով» ։
Հուդան «արծվաքթով գեղեցիկ» կերպար է, որի դեմքին «չարության նշույլ անգամ չկա»։ Վարպետի վեպում նա գործում է որպես պրովոկատոր. Յեշուային հրավիրում է իր տուն, խնդրում է հյուրին շարադրել կարծիքը կառավարության իշխանության մասին և վառում ջահերը, որոնք համաձայն Ռենանի գրքում հիշատակվող ենթադրության, նախատեսված են նրա համար, որ «թաքնված վկաները կարողանան տեսնել հանցագործի դեմքը»։ Երբ Յեշուան պատմում է Պիղատոսին Հուդայի տանը հյուրընկալվելու մասին, Պիղատոսը հասկանում է, թե ինչ դեր է ունեցել ստոր Հուդան Հա-Նոցրիի ձերբակալության գործում։
33 տետրադրահմի դիմաց դավաճանություն գործած կերպարի մահը վրա է հասնում ոստիկանության գաղտնի գործակալների շնորհիվ, ովքեր կատարում էին Պոնտացի Պիղատոսի կարգադրությունները․ «Հուդայի մեջքին հարվածեց դանակը, կայծակի նման…»։ Հետազոտողները այս դրվագը համեմատում են Վարպետի պատմության հետ, որը հիշում էր կլինիկայում պրոֆեսոր Ստրավինսկու պատմությունը իր և Մարգարիտայի սիրո մասին․ «այնպե՜ս է հարվածում կայծակը, այնպե՜ս է հարվածում ֆիննական սուրը»։ Դրվագն ավարտվում է հատուցման ողբերգական պատկերով՝ Հուդայի սպանությամբ։ Այն լի է կոնտրաստային գույներով, դրամատիկ է, այն գործողությունների զարգացման գագաթնակետն է։ Այնտեղ հնչում է ֆաուստյան մեջբերումը․ «մարդիկ մահանում են մետաղի համար» («Ինչքա՞ն ստացար…»․ հարցնում է մարդասպանը դանակով նրան խփելուց առաջ)։ Հնչում է ֆաուստյան ևս մեկ մեջբերում․ «Կան հանցագործություններ, որոնք ավելի սարսափելի են, քան վախկոտությունը՝ դավաճանությունը» ։
Գրականություն
Կատեգորիա:Ռուսերեն վեպեր Կատեգորիա:Միխայիլ Բուլգակովի ստեղծագործություններ Կատեգորիա:Հեռուստաշոուների հիմք ծառայած վեպեր
Պերկովցի
Պերկովցի (Перківці), գյուղ Ուկրաինայի Չեռնովցիի մարզի Կելմենցիի շրջանում։
2001 թվականի տվյալներով Պերկովցի գյուղում բնակվում էր 1 399 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Կելմենցիի շրջանի բնակավայրեր Կատեգորիա:Ուկրաինայի գյուղեր
Անդրեյ Բոչվարի հուշարձան
Նկարագրություն
Գիտնականի բրոնզե կիսանդրին տեղադրված է գրանիտե պատվանդանին, որի վրա պատկերված են Լենինի ոսկեզօծված շքանշան, ինչպես նաև «Մուրճ և մանգաղ» երկու մեդալներ։ Ավելի ցած փորագրված է հետևյալ գրությունը. «Սոցիալիստական աշխատանքի հերոս, ակադեմիկոս Բոչվար Անդրեյ Անատոլևիչ։ Գիտության և տեխնիկայի զարգացման գործում բացառիկ ծառայությունների համար ԽՍՀՄ Գերագույն խորհրդի նախագահության 1954 թվականի հունվարի 4-ի հրամանով պարգևատրվել է «Մուրճ և մանգաղ» երկրորդ ոսկե մեդալով»։
Ակադեմիկոս Անդրեյ Բոչվարի ծննդյան տարեդարձի օրը Անօրգանական նյութերի համառուսաստանյան գիտահետազոտական ինստիտուտի աշխատակիցները հարգանքի տուրք են մատուցում գիտնականին և ծաղիկներ դնում ինստիտուտի տարածքում գտնվող հուշարձանի մոտ ։
Գրականություն
Կատեգորիա:Հուշարձաններ այբբենական կարգով Կատեգորիա:1977 հիմնադրումներ Կատեգորիա:Քանդակներ այբբենական կարգով Կատեգորիա:Մոսկվայի հուշարձաններ
Ալեքս Հեփբըրն
Ալեքս Հեփբըրն (Alex Hepburn, ), բրիտանացի երգչուհի և կոմպոզիտոր Լոնդոնից (Անգլիա)  ։ 2013 թվականի ապրիլին թողարկել է իր դեբյուտային Together Alone ալբոմը ։
Ծանոթագրություններ
Կատեգորիա:Բրիտանացի երգիչներ Կատեգորիա:1986 ծնունդներ Կատեգորիա:Դեկտեմբերի 25 ծնունդներ Կատեգորիա:21-րդ դարի երգչուհիներ
Ասորական դուռ
Ասորական դուռ, Ալեքսանդրետտայի դուռ, Աման, Ամանիդես, Ամանի լեռնանցք, Ամանիկա, Ամանոս, Ամանոսի դռներ, Ամանոսի լեռնանցք, Ամանոսյան գռներ, Ամանոսյան դրունք, Անցք Ասորվոց, Ասորական գռներ, Ասորիքի դռներ, Արըսլանրողազ, Բաղրասբելի, Բելսւնի կիրճ, Բեյլանգեչիղի, Բորդելլա, Գալանըգգսւբու, Գարագափու, Գուրթկուլաղ, Դամիրգափը, Դամիրդափու, Դամիրկափու, Դարագափու, Դեմիրկափու, Դրունք Անտիոքա, լեռնանցք Կիլիկիայում, Ամանոսի լեռնաշղթայում, նրա հարավային հատվածում, Ալեքսանդրետտա քաղաքից 10-12 կմ հարավ-արևելք, Անտիոքոսից հյուսիս, ծովի մակարդակից 600 մ։ Ձգվում է մոտ 13 կմ։ Այստեղով է անցում Հալեպ-Անտիոք-Մամեստիա-Ադանա-Տարսոն-Գուգլակի դուռ լեռնանցք Իկոնիա գլխավոր ճանապարհը։ Գրականության մեջ Ասորական դուռը հաճախ շփոթվել է Գուգլակի լեռնանցքի հետ, որի հետևանքով շփոթվել է նաև դրանց տարբերակների զգալի մասը ։
Ծանոթագրություններ
Կատեգորիա:Լեռնանցքներ այբբենական կարգով Կատեգորիա:Թուրքիայի լեռնանցքներ Կատեգորիա:Կիլիկիա
Աղուտիի և Եզտանբախշիի խաչքար (Լիճք, Գեղարքունիքի մարզ)
Աղուտիի և Եզտանբախշիի խաչքար, գտնվում է Հայաստանի Հանրապետության Գեղարքունիքի մարզի Լիճք գյուղի հյուսիսային մասում գտնվող գերեզմանոցի հյուսիսային եզրում գտնվող Սուրբ Աստվածածին եկեղեցու խորանի կորության մեջ ագուցված։ Հաշվառված է ՀՀ պատմության և մշակույթի անշարժ հուշարձանների պետական ցանկում (5.39/1.53.4) ։
Տեղադրություն
Լիճք գյուղի հյուսիսային մասում գտնվող գերեզմանոցի հյուսիսային եզրում գտնվող Սուրբ Աստվածածին եկեղեցու խորանի կորության մեջ ագուցված։
Վիմական արձանագրություն
Խաչքարի քիվին և շրջանակներին առկա է 4 տող վիմական արձանագրություն.
Համաձայն արձանագրության խաչքարը կանգնեցված է 1486 թվականին։ Կանգնեցրել է Սահակն ի հիշատակ իր մոր՝ Աղուտին և եղբոր՝ Եզտանբախշիի։
Ծանոթագրություններ
Կատեգորիա:Գեղարքունիքի մարզի Լիճքի գերեզմանոցի խաչքարեր Կատեգորիա:Խաչքարերի վիմական արձանագրություններ
(7435) Սագամիհարա
(7435) Սագամիհարա (Sagamihara), աստերոիդ աստերոիդների հիմնական գոտում։ Հայտնաբերվել է 1994 թվականի փետրվարի 8-ին Կին Էնդատեի և Կաձուրո Վատանաբեի կողմից Կիտամիում ։
Միջին հեռավորությունը Արեգակից կազմում է 2,280083 ա. մ., առավելագույնը մոտենում է 2,0347 ա. մ. հեռավորության վրա և հեռանում 2,5255 ա. մ. ։ Արեգակի շուրջ մեկ ամբողջական պտույտ է կատարում 1257,55 երկրային օրվա ընթացքում, իր ուղեծրով շարժվելով միջինում 0,286272 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,79° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ադամախնձոր
Կառուցվածք
Ադամախնձորի կառուցվածքը արտաքինից նման է փոքրիկ գնդի, որը գտնվում է մաշկի տակ։ Այն սովորաբար ավելի մեծ է  և վառ է արտահայտված տղամարդկանց մոտ։ Կանանց մոտ այն տեսանելին չէ ։
Գործառույթներ
Ադամախնձորը իրեն կազմող վահանաճառի հետ միասին օգնում է պաշտպանել կոկորդի դիմային հատվածը և պատերը, որի կազմի մեջ են մտնում նաև ձայնալարերը (դրանք գտնվում են կոկորդի հետևում)։
Ադամախնձորի հաջորդ գործառույթը կապված է ձայնի խորացման հետ։ Պատանեկության շրջանում կոկորդը և վահանաճառը միասին են աճում։ Հետևաբար, ադամախնձորը չափերով մեծանում է հիմնականում տղամարդկանց մոտ ։ Դրանք միասին ձայնային ապարատում ստեղծում են մեծ արձագանքարան(ռեզոնատոր), որի շնորհիվ տղամարդկանց ձայնը ավելի խորքային է դառնում ։
Ստուգաբանություն
Ադամախնձոր տերմինի առաջացման վերաբերյալ երկու հիմնական տեսություն կա։ «Բրեյվերի դարծվածքների և առասպելների բառարան» և «Վեբսթերի բառարանը», նշում են հին  աստվածաշնչյան առասպելը, ըստ որի արգելված պտղի կտորը մնացել է Ադամի կոկորդում, որն ըստ Աբրահամական կրոնների, առաջին մարդն էր ։ Այնուամենայնիվ, այս պատմությունը չի հիշատակվում ոչ Աստվածաշնչում, ոչ էլ հրեա-քրիստոնեական կամ Իսլամական այլ ձեռագրերում։ Իրականում աստվածաշնչյան պատմության մեջ չի նշվում Ադամի կերած մրգի տեսակը, բայց արևմտյան քրիստոնեական ավանդույթների համաձայն՝ այն պատկերվել է որպես խնձոր ։
Լեզվաբան Ալեքսանդր Գոդեն պնդում է, որ լատիներեն ադամական խնձոր նշանակող (laryngeal prominence բառացի թարգմանությամբ կոկորդի դուրս ցցված մասը) արտահայտությունը, հավանաբար, ի սկզբանե եբրայերենից սխալ է թարգմանվել։ Լատիներենում «pomum Adami» բառակապակցությունը բառացի նշանակում է «Ադամի խնձոր» մինչդեռ երբրայերենի «tappuach» ha adam բառակապակցությունը նշանակում է տղամարդու խնձոր։ Այս խառնաշփոթի պատճառը այն է, որ երբայերենում «Ադամ» (אדם) բառը նշանակում է տղամարդ, իսկ խնձոր «tappuach» բառը նման է «tafuach» բառին, որը նշանակում է այտուցված ։ Այսպիսով՝ բառակապակցությունը ճիշտ թարգմանելու դեպքում կստանանք «տղամարդու այտուց» արտահայտությունը։ Այս վարկածի կողմնակիցները պնդում են, որ ինչպես լատիներենում, այնպես էլ այլ ռոմանական լեզուներում հետագա տարբերակները առաջացել են սկզբնական թարգմանական սխալի հետևանքով ։
Ծանոթագրություններ
Կատեգորիա:Մարդու անատոմիա Կատեգորիա:Ներզատական համակարգ
Կանգավար (ամրոց)
Կանգավար, ամրոց Մեծ Հայքի Վասպուրական նահանգի Անձևացիք գավառում։ Հռիփսիմյանց պատմության մեջ հիշատակվում է որպես «ամուր բերդ»։ Թովմա Արծրունու վկայությամբ այն եղել է Անձևացյաց նախարարության գլխավոր ամրոցը և իշխանանիստը, որի համար Վասպուրականի իշխանները երբեմն պատերազմում էին միմյանց դեմ։
12-րդ դարում արաբ աշխարհագիր Յակուտը Կանգավարը հիշում է «Քինքիվար» ձևով, որպես «ամրակառույց բերդ» Զավազանում (Անձևացիք)։ Կանգավարի տեղում այժմ Կենգեվեր (Կանքվառ) գյուղն է, որը 20-րդ դարի սկզբին մտնում էր Վանի վիլայեթի Խոշաբ գավառի մեջ և ուներ 50 տուն հայ բնակիչ, որոնք զբաղվում էին անասնապահությամբ և երկրագործությամբ։ Տեղահանվել և զոհվել են 1915 թվականի Մեծ եղեռնի ժամանակ։
Կատեգորիա:Հայկական բերդեր և ամրոցներ (Թուրքիա) Կատեգորիա:Վասպուրականի բնակավայրեր Կատեգորիա:Մետաքսի ճանապարհի բնակավայրեր
Խլֆոյի
Խլֆոյի, գյուղ Արևմտյան Հայաստանում, Էրզրումի վիլայեթի Դիադինի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Լուսնային ծիածան
Լուսնային ծիածան՝ (հայտնի է նաև որպես գիշերային ծիածան), լուսնի ծնած ծիածան։ Արևային ծիածանից տարբերվում է միայն պայծառությամբ։ Ունի նույն շառավիղը ինչ որ արևայինը (մոտ 42°), և երկնքում միշտ գտնվում է լուսնի հակառակ կողմում։ Լուսնային ծիածանի գույները դժվար է տեսնել, քանի որ նրա լույսը շատ թույլ է, որպեսիզի գրգռի աչքի գույնի կոնավոր ընկալիչները, աշխատում են միայն գծավորները,որոնք էլ իրենք իրենցով ունակ չեն ապահովել գույնի ընկալումը ։ Արդյունքում լուսնային ծիածանը սովորաբար երեևում է սպիտակ, սակայն երկար լուսապահումով արված լուսանկարներում գույները հնարավոր է ստանալ։ Լուսնի բոլորը հստակ ուրվագծված օղակը, որը սկսվում է նրա սկավառակից մի փոքր հեռավորության վրա (սովորաբար սպիտակ, հազվադեպ կարելի է տարբերել թույլ գույներ), դա լուսնային ծիածան չէ, դա հալո է, որ ծնում է լույսի անդրադարձումը, որը անցնում է փետրավոր ամպերի վեցանկյուն սառցե բեկորներով։ Ավելի հաճախ հանդիպում է փոքր հալո (22° շառավիղով), բայց հանդիպում են նաև այլ ձևեր, ինչպիսիք են օրինակ պարսելենան (կեղծ Լուսինը)։ Ինչպես նաև բավականի հաճախ լուսնի շուրջ  կարելի է տեսնել աղոտ լուսապսակ (երբեմն գունավոր), դրանք պսակներ են՝ դեֆրակցիոն  ֆենոմեն, որոնք առաջանում են  ճագագայթների ցրումից ջրի կաթիլների կամ սառցե բյուրեղների վրա ամպերի կամ մառախուղի մեջ։ Խիստ ասած դա ևս լուսնային ծիածան չէ։ Լուսնային ծածանը լավ տեսանելի է երբ լուսնի փուլը մոտ է լիալուսնին, քանի որ այս ժամանակ լուսինը ամենալուսավորն է։ Որպեսիզի հայտնվի լուսնային ծիածան (բացի նրանցից որ առաջանում են ջրվեժներից) լուսինը  երկնքում պետք է լինի ոչ շատ բարձր ( ավելի քիչ քան 42° է, և նույնիսկ ցանկալի է ավելի ցածր) և երկինքը պետք է լինի մուգ։ Այս անհրաժեշտ պայմանների պարտադիր կոմբինացիան լուսնային ծիածանը դարձնում է ավելի հազվադեպ, քան մյուսներն են, որոնք ևս առաջանում են անձրևի ազդեցությամբ, բայց արևածին են։ Լուսնային ծիածանի մասին հիշատակումներ կան դեռևս Արիստոտելի օթերևութաբանության մեջ (մոտ մթա 350 թվականին), ինչպես նաև հրապարակումներ կան 1847 թվականից ։
Հայտնի վայրեր, որտեղ հանդիպում է լուսնային ծիածան
Լուսնային ծիածան կարող է լինել բոլոր այն վայրերում որտեղ կա անձրև կամ ուժեղ ջրվեժներ։ Լայն ճանաչում ունեցող վայրերից, որտեղ կարելի է առավել հաճախ հանդիպել լուսնային ծիածան դա Կեմբերլենդի ջրվեժներն են Ուիլյամսբերգի շրջանում՝ ԱՄՆ-ի Կենտուկի նահանգում, Վայմեա Հավանա , Վիկտորիա ջրվեժը Զամբիաի և Զիմբաբվեի սահմաններին , և Կովկասում (Դոմբայ)։ Խորվաթիայի Պլիտվիցյան լճերում ևս հանդիպում է լուսնյին ծիածան ։ ԱՄՆ-ի Յոսեմիթե ազգային պարկի տարածքում կա մեծ թվով ջրվեժներ, այստեղ ևս կարելի է հանդիպել լուսնային ծիածանի, հատկապես գարնանը, երբ հալվող ձյունից ջրի մակարդակը բարձրանում է ։ Լուսնային ծիածան կարելի է հանդիպել նաև Յամալի թերակղզում խիստ մառախուղի ժամանակ։ Հավանաբար բավականաչափ խիթ մառախուղի և բավականին պարզ եղանակի ժամանակ լուսնային ծիածան կարելի է տեսնել ցանկացած լայնության վրա։
Ծանոթագրություններ
Կատեգորիա:Բնության երևույթներ Կատեգորիա:Լուսին Կատեգորիա:Մթնոլորտային օպտիկական երևույթներ
Նովիե Յաբալակլի
Նովիե Յաբալակլի (Новые Ябалаклы, Яңы Ябалаҡлы), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 64 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Չիշմինսկի շրջանի բնակավայրեր
Յուլդիբաևո (այլ կիրառումներ)
Յուլդիբաևո, կարող է վերաբերել՝
Սուշիլա Կարկի
Սուշիլա Կարկի (Sushila Karki, ), նեպալցի իրավաբան։ Նա Նեպալի Գերագույն դատարանի նախկին գլխավոր դատավորն է և այդ պաշտոնը զբաղեցրած միակ կինը։ Կարկին գլխավոր դատավոր է դարձել 2016 թվականի հուլիսի 11-ին։ Սահմանադրական խորհուրդը՝ վարչապետ Կհադջա Օլիի գլխավորությամբ, նրան խորհուրդ է տվել այդ պաշտոնում։
Նա հայտնի է կոռուպցիայի հանդեպ իր բացարձակ անհանդուրժողականությամբ։ 2017 թվականի ապրիլի 30-ին մաոիստական կենտրոնը և Նեպալի Կոնգրեսը Կարկիի դեմ իմպիչմենտի միջնորդություն են ներկայացրել խորհրդարան ։ Սակայն իմփիչմենթի միջնորդությունն ավելի ուշ հետ է կանչվել հանրային ճնշումից և Գերագույն դատարանի ժամանակավոր որոշումից հետո, որը խորհրդարանին հրահանգում է ընթացք չտալ այդ հայտին։
Անձնական կյանք
Սուբեդին առավել հայտնի է Պանչայաթի ռեժիմի դեմ Նեպալի Կոնգրեսի բողոքի ժամանակ ինքնաթիռի առևանգմանը մասնակցելու համար։
Կրթություն
1972 թվականին նա ստացել է արվեստի բակալավրի աստիճան Մահենդրա Մուլտիպլե Կամպուսում ։ 1975 թվականին Կարկին քաղաքական գիտությունների մագիստրոսի աստիճան է ստացել Հնդկաստանի Վարանասիի համալսարանում ։ 1978 թվականին Նեպալի Թրիբհուան համալսարանում ստացել է իրավունքի բակալավրի աստիճան ։
Կարիերա
1979 թվականին նա սկսել է իր իրավաբանական պրակտիկան Բիրատնագարում։ Կարկին ի սկզբանե աշխատել է որպես ուսուցչի օգնական Մահենդրա Մուլտիպլե Կամպուսում 1985 թվականին։ 2007 թվականին դարձել է ավագ փաստաբան ։
Կարկին Գերագույն դատարանում հատուկ դատավոր է նշանակվել 2009 թվականի հունվարի 22-ին և արդարադատության մշտական ներկայացուցիչ 2010 թվականի նոյեմբերի 18-ին ։ Կարկին Նեպալի Գերագույն դատարանի նախագահի պարտականությունները կատարել է 2016 թվականի ապրիլի 13-ից մինչև 2016 թվականի հուլիսի 10-ը ։
Արտաքին հղումներ
Կատեգորիա:Նեպալի քաղաքական գործիչներ
Յուկալիկուլևո (այլ կիրառումներ)
Յուկալիկուլևո, կարող է վերաբերել՝
Յումագուզինո (այլ կիրառումներ)
Յումագուզինո, կարող է վերաբերել՝
Միստենգետ
Միստենգետ (Mistinguett, երբեմն կարդացվում է Միստանգետ, որն այնքան էլ ճիշտ չէ, իրական անունը՝ Ժաննա Ֆլորենտինա Բուրժուա (Jeanne Florentine Bourgeois), ), ֆրանսիացի հայտնի երգչուհի, կինոյի դերասանուհի, կոնֆերանսիե-ծաղրածու։ Եղել է իր ժամանակների ամենաբարձր վարձատրվող էստրադային դերասանուհին ։
Կենսագրություն
Դեռ վաղ տարիներից Բուրժուան ցանկանում էր դերասանուհի դառնալ։ Նա ծաղիկներ էր վաճառում իր հայրենի քաղաքի ռեստորանի մոտ՝ երգելով տարբեր հայտնի բալլադներ։
Ստանալով թատերական և երգի դասեր՝ արդեն 10 տարեկանում նա հանդես է եկել բեմում Միսս Էլյետ կեղծանունով (Miss Helyett), որը հետագայում փոխարինել է Միսս Տենգետ կեղծանունով, ապա՝ Միստենգետով ։ 1894 թվականին առանց առանձնակի մեծ հաջողությունների հանդես է եկել փարիզյան «Տրիանոն» վարիետե թատրոնում, իսկ 1897 թվականին՝ «Էլդորադո» կաբարեում՝ որպես կատակերգական կատարող։ Աղջիկն աչքի էր ընկնում շատ հիշարժան պլաստիկայով (մարմնի և նրա մասերի ռիթմիկ շարժումների արվեստ), հուզիչ, վերնոտ և արտահայտիչ դիմախաղով։
1908 թվականին Միստենգետը հանդես է եկել «Հետք, կամ Կարմիր ձեռք» ֆիլմում։ Ընդհանուր հաշվով մինչև 1936 թվականը նա նկարահանվել է ավելի քան 60 ֆիլմում, այդ թվում և Վիկտոր Հյուգոյի «Թշվառները» վեպի հոլիվուդյան տարբերակում, ինչպես նաև այնպիսի ռեժիսորների գործերում, ինչպիսիք են Ալբեր Կապելանին, Քրիստիան Ժակը և այլք։
1909 թվականին Մաքս Դիրլին ընտրել է նրան իր «Մուլեն Ռուժ» շոուի համար, իսկ 1911 թվականին Միստենգետը հանդես է եկել «Ֆոլի Բերժեր»-ում՝ ընկերակցելով Մորիս Շևալյեին (նրանց սիրավեպը տևել է 10 տարի, Առաջին համաշխարհային պատերազմի ժամանակ Միստենգետը կարողացել է ազատել նրան, արդեն վիրավոր, գերմանական գերությունից), իսկ 1918 թվականին՝ «Կազինո դե Պարի»-ում։ Այդ ժամանակներում Միստենգետը հիմնականում մասնակցել է ռևյու-օպերետների, ինչպես՝ «Պարող Փարիզ» և «Այո, սա Փարիզն է», որտեղ բացի հենց Միստենգետից՝ մասնակցություն ունեին Ժան Գաբենը, Լինո Կարենցոն, Էրլ Լեսլին, Ժորժ Գետարին և ուրիշներ։ Նրան մեծարել են որպես Փարիզյան Մյուզիք Հոլի թագուհի։ Այդ նա է մտածել փետուրներով զարդարված հսկայական գլխարկները, որոնք անփոխարինելի բաղադրիչ դարձան կաբարեի համար ամբողջ աշխարհում, այդ նա է մտածել այժմ արդեն դասական դարձած անշտապ էջքը աստիճաններով՝ հանդիսատեսի հիացմունքի ներքո։ Նա դարձել է իր ժամանակների ամենաճանաչված ֆրանսիացի էստրադային դերասանուհին և ամենաբարձր վարձատրվողն աշխարհում՝ հայտնի իր արտիստիկ և թատերական գրավչությամբ։ 1919 թվականին նրա ոտքերը ապահովագրվել են 500,000 ֆրանկով։
Թեպետ Միստենգետը երբեք ամուսնացած չի եղել, բայց ունեցել է որդի՝ Լեոպոլդո Ժոաո դե Լիմա ի Սիլվային` բրազիլացի դիվանագետ Լեոպոլդո դե Լիմա ի Սիլվայից (մահացել է 1931 թվականին), հետագայում Կաշիասի դքսի թոռը։
Նրան համաշխարհային փառք է բերել «Իմ տղամարդ» («Mon Homme») երգը, որը նա կատարել է «Ֆոլի Բերժեր»-ում՝ Մորիս Շևալյեից բաժանվելուց հետո։ Շևալյեն փոքր էր նրանից 13 տարով։ Պնդում են, որ նա և Շևալյեն 1940 թվականին տեղեկացրել են ոստիկանությանը, որ երգիչ-երգահան Շառլ Տրենեն համասեռամոլ է և կենակցում է երիտասարդների հետ ։ Երգը հայտնի է դարձել անգլերեն "My Man" վերնագրով Ֆանի Բրայսի կատարմամբ և դարձել է փոփ ու ջազ կատարողների երգացանկի մշտական մասը։
1925 թվականին (և մինչև 1929 թվականը) Միստենգետը դարձել է «Մուլեն Ռուժ» կաբարեի գեղարվեստական ղեկավարը։ ԱՄՆ-ում հյուրախաղերով հանդես գալու ընթացքում «Թայմս» ամսագրի այն հարցին, թե ինչպես կբացատրի իր հայտնիությունը, Միստենգետը պատասխանել է. «Դա հրապույրի մի տեսակ է։ Ես ասում եմ՝ արի մոտիկ, և գրավում նրանց դեպի ինձ»։
Միստենգետը մահացել է 1956 թվականի հունվարի 5-ին 80 տարեկան հասակում, սակայն մինչև վերջին օրերն էլ պահպանել է հետաքրքրությունն ու հմայքը ։ Մահից հետո գրող Ժան Կոկտոն հանդես է եկել դամբանականով. «Նրա փոքր-ինչ զսպված ձայնը փարիզյան փողոցային առևտրականների ձայնն էր՝ Փարիզի մարդկանց խռպոտ, քաշող ձայնը» ։
Արվեստում
«Միստենգետ» ներկայացման վերջին բեմադրությունը կայացել է «Օպերակ Կոմիկ»-ում Ժերոմ Սավարիի գլխավորությամբ, իսկ առաջնային դերում հանդես է եկել դերասանուհի, պարուհի և երգչուհի Լիլիանա Մոնտևեկին։
Արտաքին հղումներ
Կատեգորիա:Ֆրանսիացի դերասանուհիներ Կատեգորիա:Ֆրանսիացի պարուհիներ Կատեգորիա:Թատրոնի դերասանուհիներ Կատեգորիա:Ֆրանսիացի կինոդերասաններ Կատեգորիա:Ֆրանսիացի երգչուհիներ Կատեգորիա:Թատրոնի ֆրանսիացի դերասանուհիներ
Սև նավեր
Սև նավեր (黒船), անվանում են եվրոպական և ամերիկյան նավերը, որոնք նավարկում էին դեպի Ճապոնիա, XV և XIX դարերում։
Ավելի նեղ իմաստով, այդ անվանում էին հետևյալ ամերիկյան ռազմական նավերի համար.
Հաջորդ տարում, Կանագավյան պայմանագրի կնքման ժամանակ, Փերին ընտանիքի հետ վերադարձավ և Էդոյի ռմբակոծման սպառնանքով, սիոգուններին ստիպեցին ստորագրել խաղաղության ու բարեկամության պայմանագիրը, որով դրվեց Ճապոնիայի և ԱՄՆ-ի միջև քաղաքական հարաբերությունների սկիզբը։ Հաջորդ հինգ տարվա ընթացքում Ճապոնիան ստորագրում էր նմանօրինակ պայմանագրեր Ռուսաստանի, Ֆրանսիայի և Բրիտանիայի հետ։ Հարիսա պայմանագիրը կնքվել է ԱՄՆ-ում, 1858 թվականի հուլիսի 29-ին։
Հայտնի կիոկայում (կատակերգական բանաստեղծություն, նման է հինգ տողանի վականերին) նկարագրված է այդ նավերի տեսնելուց առաջացած անսպասելիությունը և շփոթությունը։
Բանաստեղծությունը իրենից ներկայացնում է բառախաղերի հավաքածու (ճապ.՝ կակեկոտոբա կամ «հիմնական բառեր»)։ Տաիհեի ՝ «հանգիստ»; ձե։ կիսեն ՝ կանաչ թեյի թանկարժեք տեսակ, ոում կա մեծ քանակով կոֆեին; սիհաի ՝ «չորս բաժակներ».
Բանաստեղծության բառացի թարգմանում.
Սակայն այդ տարբերակի թարգմանությունը հիմնված է բառերի թարգմանության վրա։ Հիմնական բառերը կարելի է և գրել այլ հիերոգլիֆներով, որպեսզի դրանք պահպանեն հնչյունությունը և չփոխեն իմաստը։ Օրինակ տաիհեին կարելի է գրել, որպես, որը նշանակում է «Խաղաղ օվկիանոս»; «շոգենավը»՝ , հնչում է որպես ձե։ կիսեն; սիհաին ունի «չորս նավեր» նշանակությունը։ Այսպիսով բանաստեղծությունը ունի թաքնված իմաստ.
Գրականություն
Կատեգորիա:Էդո ժամանակաշրջան
(7436) Կուրոյվա
(7436) Կուրոյվա (Kuroiwa), աստերոիդ աստերոիդների հիմնական գոտում։ Հայտնաբերվել է 1994 թվականի փետրվարի 8-ին Կին Էնդատեի և Կաձուրո Վատանաբեի կողմից Կիտամիում ։
Միջին հեռավորությունը Արեգակից կազմում է 2,229074 ա. մ., առավելագույնը մոտենում է 2,0123 ա. մ. հեռավորության վրա և հեռանում 2,4458 ա. մ. ։ Արեգակի շուրջ մեկ ամբողջական պտույտ է կատարում 1215,58 երկրային օրվա ընթացքում, իր ուղեծրով շարժվելով միջինում 0,296154 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,2° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ուրսոլովկա
Ուրսոլովկա (Урсолівка), գյուղ Ուկրաինայի Նիկոլաևի մարզի Վեսելինովոյի շրջանում։ Հիմնադրվել է 1923 թվականին։
2001 թվականի տվյալներով Ուրսոլովկա գյուղում բնակվում էր 139 մարդ։ Բնակավայրը զբաղեցնում է 0,966 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Վեսելինովոյի շրջանի բնակավայրեր Կատեգորիա:Ուկրաինայի գյուղեր Կատեգորիա:1923 թվականին հիմնադրված բնակավայրեր
Սոխ Օլթիի
Սոխ Օլթիի, սոխազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
Սոխուկավոր, 30-50 սմ բարձրությամբ բույս է։ Տափակ, գծային տերևները խոզանանման ոլորված են։ Գնդաձև ծաղկաբույլը բազմածաղիկ է։ Ծաղկապատը ձվաձև է, մասերը՝ նշտարաձև, սուր, հիմքում՝ սպիտակավուն, ավելի վեր՝ բաց կանաչավուն-դարչնագույն ։
Տարածվածություն
Հայաստանում հանդիպում է Շիրակի (Ջաջուռի լեռնանցք, Մաստարա, Լանջիկ, Բագրավան, Հացաշեն, Արագած գյուղերի շրջակայք) և Երևանի (Նոր Գեղի և Եղվարդ գյուղերի միջև) ֆլորիստիկական շրջաններում։ Հայաստանի սահմաններից դուրս տարածված է Արևելյան Անատոլիայում ։
Էկոլոգիա
Աճում է միջին և վերին լեռնային գոտիներում՝ ծովի մակարդակից 1500-2300 մ բարձրությունների վրա, քարքարոտ լեռնային տափաստանում։ Ծաղկում է հունիս-օգոստոս ամիսներին, պտղաբերում՝ հուլիս-օգոստոսին ։
Պահպանություն
Վտանգված տեսակ է։ Գտնվում է ընդհանուր արեալի արևելյան սահմանին։ Հայաստանում հայտնի են միմյանցից բավականին հեռու գտնվող չորս լոկալիտետներ։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Տափաստանների հերկման և արածեցման հետևանքով տեսակին սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ, CITES-ի և Բեռնի կոնվենցիաների հավելվածներում ընդգրկված չէ ։
Պահպանության միջոցառումներ չեն իրականացվում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Սոխազգիներ Կատեգորիա:ՀՀ Կարմիր գրքում գրանցված բույսեր
Աստղի առկայծում
Աստղի առկայծում (Twinkling) կամ սցինտիլյացիա (scintillation), աստղի լույսի պատահական փոփոխություններ, որոնք հիմնականում պայմանավորված են մթնոլորտային տուրբուլենտությամբ՝ անոմալ մթնոլորտային ռեֆրակցիայով։
Առկայծման մեխանիզմ
Աստղի առկայծումը ընդհանուր տերմին է, որով բնութագրվում է միջավայրում հեռավոր լուսավոր առարկայի երևացող պայծառության, գույնի կամ դիրքի տատանումները ։ Եթե օբյեկտը գտնվում է Երկրի մթնոլորտից դուրս, ինչպես աստղերի և մոլորակների դեպքում, այդ երևույթը կոչվում է աստղագիտական սցինտիլյացիա։ Մթնոլորտում գտնվող օբյեկտների համար այս երևույթը կոչվում է ցամաքային սցինտիլյացիա ։ Որպես աստղագիտական տեսանելիությունը կարգավորող երեք հիմնական գործոններից մեկը (մյուսները՝ լույսի աղտոտվածություն և ամպամածություն), մթնոլորտային առկայծումը որոշվում է որպես միայն լուսավորվածության փոփոխություններ։
Պարզ ասած, աստղերի առկայծումն առաջանում է մրրկային մթնոլորտի տարբեր շերտերի միջով լույսի անցման հետևանքով։ Սցինտիլյացիոն էֆեկտների մեծ մասը պայմանավորված է անոմալ մթնոլորտային բեկումով, որն առաջանում է օդի խտության փոքր մասնիկային ֆլուկտուացիաներից, որոնք սովորաբար կապված են ջերմաստիճանային գրադիենտների հետ ։ Սցինտիլային էֆեկտները միշտ շատ ավելի ցայտուն են արտահայտվում հորիզոնի մոտ, քան զենիթին մոտ (ուղիղ գլխավերևում), քանի որ հորիզոնին մոտ լույսի ճառագայթները թափանցում են ավելի խիտ շերտ և ունենան ավելի երկար ուղիներ մթնոլորտի միջով մինչև դիտորդին հասնելը։
Չափում
Մթնոլորտային առկայծումը չափվում է քանակապես՝ օգտագործելով սցինտիլոմետր ։ Աստղերի առկայծումը կրճատվում է՝ օբյեկտիվի դիաֆրագմայի (ապերտուրայի) ավելի մեծ ընդունիչի օգտագործմամբ. այս էֆեկտը հայտնի է որպես բացվածքի միջինացում (aperture averaging) : Սա ճշգրիտ աստղաչափական դիտումների համար էական խոչընդոտ է հանդիսանում։
Առկայծման ժամանակ փայլի փոփոխության ամպլիտուդը մեծապես կապված է մթնոլորտի վիճակից և ավելանում է զենիթային հեռավորության փոփոխության մեծացմամբ։ Հորիզոնի մոտակայքում առկայծման ուժգնությունը կարող է հասնել մեկ աստղային մեծության, երբեմն՝ ավելի։ Հորիզոնի մոտակայքում լինում է գունավոր առկայծում, այսինքն աստղի գույնը փոխվում է, պայծառ աստղերի վրա այդ փոփոխությունները երևում են անզեն աչքով։ Առկայծման հաճախությունը ընկած է մեկ հերցից մինչև հարյուրավոր հերց միջակայքում, բայց ամենամեծ ամպլիտուդները բնորոշ են 3-15 հերց նեղ միջակայքերին։
Առկայծման առանձնահատկություն
Թեև աստղերից և այլ աստղագիտական մարմիններից ստացվող լույսը, ամենայն հավանականությամբ, թրթռում է, առկայծումը սովորաբար չի հանգեցնում մոլորակների պատկերների նկատելի թռթռում ։ Աստղերը փայլում են, քանի որ նրանք այնքան հեռու են Երկրից, որ դրանք հայտնվում են որպես լույսի կետային աղբյուրներ, որոնք հեշտությամբ խանգարվում են Երկրի մթնոլորտային տուրբուլենտությունից, որը գործում է որպես ոսպնյակներ և պրիզմաներ, որոնք շեղում են լույսի ուղին։ Երկրին ավելի մոտ գտնվող խոշոր աստղագիտական օբյեկտները, ինչպիսիք են Լուսինը և այլ մոլորակները, ընդգրկում են տիեզերքի բազմաթիվ կետեր և կարող են լուծվել որպես տեսանելի տրամագծով առարկաներ։ Մթնոլորտի վրայով անցնող լույսի բազմաթիվ դիտված կետերի դեպքում նրանց լույսի շեղումները միջինանում են, և դիտողը ընկալում է դրանցից եկող լույսի ավելի քիչ տատանումները  ։
Այսպիսով, առկայծումը բնորոշ է միայն աստղերին. Մոլորակները չեն առկայծում։ Դա պայմանավորված է նրանով, որ մոլորակային սկավառակների անկյունային չափերը, թեև անզեն աչքով տեսանելի չեն, բայց շատ ավելի մեծ են, քան հեռավոր աստղերը. վերջիններս նույնիսկ ամենահզոր աստղագիտական ​​գործիքներում կետերի տեսք ունեն։ Հետևաբար, երբ մոլորակային սկավառակի որոշ մասերի պայծառությունն ավելանում է առկայծմամբ, մյուսների պայծառությունը թուլանում է, և մոլորակի ընդհանուր պայծառությունը մնում է գրեթե անփոփոխ։
Ծանոթագրություններ
Կատեգորիա:Դիտողական աստղագիտություն Կատեգորիա:Մթնոլորտային օպտիկական երևույթներ Կատեգորիա:Աստղագիտական երևույթներ Կատեգորիա:Տեսողական պատրանքներ Կատեգորիա:Ռադիոաստղագիտություն Կատեգորիա:Երկրի մթնոլորտ
Առևտրային դպրոցի շենք (Դոնի Ռոստով)
Առևտրային դպրոցի շենք (Здание торговой школы), շենք Դոնի Ռոստովում, որը կառուցվել է 1905 թվականին  Ռոստովի առևտրային արական ուսումնարանին կից առևտրային դպրոցի համար ։ Ներկայումս շենքը Հարավային դաշնային համալսարանի մասնաշենքերից մեկն է։ Առևտրային դպրոցի շենքն ունի տարածաշրջանային նշանակության մշակութային ժառանգության օբյեկտի կարգավիճակ ։
Պատմություն
Ռոստովի առևտրային արական ուսումնարանը հիմնադրվել է 1900 թվականին։ Հաջորդ տարի ուսումնարանին կից բացվել է առևտրային դպրոց ։ Այդ դպրոցի համար սեփական շենք կառուցվել է 1905 թվականին Սեննայա փողոցում (այժմ` Մաքսիմ Գորկու փողոց)։ Առևտրային դպրոցին կից գործում էր Սուրբ Աստվածածին եկեղեցին, որը չի պահպանվել ։ 1915 թվականին դպրոցի շենքում համերգով հանդես է եկել կոմպոզիտոր և դաշնակահար Սերգեյ Ռախմանինովը ։ Ավելի ուշ առևտրային դպրոցի շենքը դարձել է Ռոստովի պետական համալսարանի մասնաշենքերից մեկը։ Ներկայումս շենքում գործում են Հարավային դաշնային համալսարանի իրավաբանական և տնտեսագիտական ֆակուլտետները։
Ռոստովի մարզի վարչակազմի ղեկավարի 1998 թվականի հոկտեմբերի 9-ի թիվ 411 որոշմամբ առևտրային դպրոցի շենքը վերցվել է պետական պահպանության ներքո որպես մշակութային ժառանգության տարածաշրջանային նշանակության օբյեկտ ։
Ճարտարապետություն
Առևտրային դպրոցի աղյուսե շենքն ունի երեք հարկ, նկուղ և քառալանջ ձեղնահարկային տանիք։ Պատուհանների բացվածքների ռիթմիկ շարքով գլխավոր ճակատն ունի համաչափ կառուցվածք։ Ճակատի կենտրոնական մասն առանձնացված է բարդ պրոֆիլի ելունով և քիվով։ Վերջին երկու հարկերը զարդարված են լիզեններով (հարթ որմնասյուն), որոնք երրորդ հարկի պատուհանների վերևում միանում են աղեղաձև բարավորներով։ Գլխավոր մուտքի կիսաշրջանաձև կամարը զարդարում են կամարաղեղները ։
Գլխավոր ճակատը նայում է Մաքսիմ Գորկու փողոցին։ Շենքի հատակագիծը H-աձև է։ Ուսումնական լսարանները և այլ տարածքները գտնվում են աստիճանասրահի շուրջը ։
Հուշատախտակներ
1993 թվականին շենքի ճակատին տեղադրվել է հուշատախտակ հետևյալ տեքստով.
Գրականություն
Կատեգորիա:Ռուսաստանի մշակութային ժառանգություն
Յունուսովո (այլ կիրառումներ)
Յունուսովո, կարող է վերաբերել՝
Google Fit
Google Fit, պլատֆորմ, որը նախատեսված օգտատիրոջ առողջության վիճակին հետևելու համար։ Մշակվել է Google ընկերության կողմից Android, Wear OS և iOS օպերացիոն համակարգերի համար։ Սա API-ի միակ հավաքածուն է, որը հավաքագրում է տվյալների մի քանի հավելվածներից մի սարքի մեջ ։ Google Fit օգտագործում է օգտատիրոջ ակտիվության թրեքերները կամ բջջային սարքերը ֆիզիկական վարժությունների գրանցման համար, համեմատում դրանք ֆինտես նպատակների հետ, որպեսզի ապահովի տեղեկություն օգտատիրոջ ֆիզիկական վիճակի մասին։
Պատմութույն
2018 թվականի օգոստոսին Google հայտարարեց փոփոխությունների մասին Android Fit տարբերակում, որը ավելացրել էր ֆիզիկական ակտիվության նպատակներ հիմնվելով Առողջապահության համաշխարհային կազմակերպության խորհուրդների վրա ։ Թարմացումները նախատեսված էին, Google Fit-ում այլ գործունեությունների ցուցադրման համար, օրինակ՝ քայլքի համար, օգտատիրոջը մարզվելու մասին հիշեցնելու համար ։
2019 թվականի ապրիլին Google ընկերությունը ներկայացրեց Google Fit-ի տարբերակը նախատեսված iOS օպերացիոն համակարգի համար։ Google Fit-ը iOS տարբերակի համար օգտոգործում էր Apple Health, Nike Run Club, Headspace կամ այլ միացված սարք, ինչպիսին են օրինակ՝ Apple Watch կամ Waer OS օպերացիոն համակարգով աշխատող խելացի ժամացույցներ, որոնք միացված է սարքին ։
Ծանոթագրություններ
Կատեգորիա:Ծրագրային ապահովում Կատեգորիա:Ծրագրային ապահովում այբբենական կարգով Կատեգորիա:Ֆիզկուլտուրա Կատեգորիա:Առողջություն
Նովիե Նիզկովիցի
Նովիե Նիզկովիցի (Новые Низковицы), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2012 թվականին գրանցված տվյալներով կազմում էր 8 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
Բերտրանի պարադոքս
Բերտրանի պարադոքս, հավանականության տեսության դասական սահմանման խնդիրը։ Ժոզեֆ Բերտրանն իր Calcul des probabilités (1888) աշխատության պարադոքսը նկարագրեց որպես օրինակ, որ հավանականություն ը չի կարող հստակ սահմանվել, մինչև պատահական փոփոխականի ընտրության մեխանիզմը կամ մեթոդը որոշված չլինի ։
Բերտրանի ձևակերպումը
Բերտրանի պարադոքսը հետևյալն է. Դիտարկեք շրջանագծին ներգծված հավասարակողմ եռանկյուն։ Շրջան ի լարը ընտրվում է պատահականության սկզբունքով։ Ո՞րքան է հավանականությունը, որ ընտրված լար ավելի երկար է, քան եռանկյան կողմը։ Բերտրանն առաջարկեց երեք լուծում, որոնք ակնհայտորեն ճիշտ են, բայց ունեն տարբեր արդյունքներ։ Մեթոդի ընտրությունը կարող է ներկայացվել նաև հետևյալ կերպ, աղեղը միանշանակ սահմանվում է իր կենտրոնով։ Վերոնշյալ երեք մեթոդներն էլ տալիս են կենտրոնի տարբեր դիրքեր։ 1 -ին և 2 -րդ մեթոդները ներկայացնում են երկու տարբեր անհամաչափ բաշխումներ, իսկ երրորդ մեթոդը տալիս է համաչափ բաշխում։ Մյուս կողմից, եթե նայեք ստորև նշված պատկերներին, կնկատեք, որ 2 -րդ մեթոդի ակղեղները տալիս են համաչափ ներկված շրջան, իսկ 1 -ին և 3 -րդ մեթոդները նման պատկեր չեն տալիս։
Դասական լուծում
Խնդրի դասական լուծումը կախված է այն մեթոդից, որով ընտրվում է աղեղը։ Խնդիրն ունի կոնկրետ և որոշակի լուծում, միայն այն դեպքում, երբ տրված է աղեղի ընտրության մեթոդը։ Ընտրության մեթոդը եզակի չէ, ուստի լուծում ևս ունի տարբեր տարբերակներ։ Բերտրանի ներկայացրած երեք լուծումները համապատասխանում են աղեղի ընտրության տարբեր մեթոդներին, և լրացուցիչ տեղեկությունների բացակայության դեպքում նրանցից որևէ մեկը նախընտրելու պատճառ չկա։ Հավանականության դասական սահմանման այս և այլ պարադոքսներն արդարացնում են ավելի խիստ ձևակերպումներ, ներառյալ հաճախականության հավանականությունները և սուբյեկտիվ Բայեսյան հավանականությունները։
Ջեյնսի լուծումը՝ անորոշության սկզբունքի կրառությունով
Էդվին Ջեյնսը 1973 թվականին «Կոռեկտ առաջադրված խնդիր» աշխատությունում առաջարկեց Բերտրանի պարադոքսի լուծումը՝ հիմնված անորոշության սկզբունքի վրա, մենք չպետք է օգտագործենք այն տեղեկությունները, որոնք տրված չեն պայմանի մեջ։ Ջեյնսը մատնանշեց, որ Բերտրանի խնդիրը չի նշում շրջանի դիրքը կամ չափը, և պնդեց, որ նման դեպքում ցանկացած ճշգրիտ և օբյեկտիվ լուծում պետք է «անտարբեր» լինի չափի և դիրքի նկատմամբ։ Այլ կերպ ասած, լուծումը պետք է անփոփոխ լինի չափերի և փոխակերպումների նկատմամբ։
Այնուամենայնիվ, Ջեյնսը ոչ միայն անփոփոխություն օգտագործում այս մեթոդներն ընդունելու կամ մերժելու համար, այլ հնարավոր էր համարում դեռևս չբնութագրված մեթոդի գոյությունը, որը կհամապատասխանի ողջամտության չափանիշներին։ Ջեյնսը օգտագործեց ինտեգրալ հավասարումներ` անփոփոխությունը նկարագրելու համար` ճշգրիտ որոշելու բաշխման հավանականությունը։ Այս խնդրի համար ինտեգրալ հավասարություններն իսկապես ունեն միակ լուծում, ինչպես վերը նշվածում կոչված է 2 -րդ կամ պատահական շառավիղի մեթոդ։
Ֆիզիկական փորձեր
Մեթոդ 2 -ը փոխակերպման անփոփոխության միակ լուծումն է, որն առկա է որոշ ֆիզիկական համակարգերում (օրինակ ՝ գազերի վիճակագրական մեխանիկա և ֆիզիկա), ինչպես նաև Ջեյնսի առաջարկած փորձի մեջ՝ հեռվից շրջանի վրա պատահականորեն ձողեր նետելը։ Բայց կարող են կատարվել այլ փորձեր ինչ -որ մեկի կողմից, որոնք արդյունք կտան այլ մեթոդների համար։ Օրինակ 1 -ին ՝ պատահական ծայրերի մեթոդի լուծմանը հասնելու համար, կարող եք պտտվող ցուցիչը ամրացնել շրջանագծի կենտրոնին և թույլ տալ, որ երկու անկախ պտույտի արդյունքները նշեն աղեղների սկզբի և վերջի կետերը։ 3 -րդ մեթոդի լուծման հասնելու համար հարկավոր է ծածկել շրջանագիծը մելասով և նշել առաջին կետը, որտեղ պատահաբար վայրէջք է կատարում ճանճը, որպես աղեղի միջնակետ։ Մի քանի դիտորդներ փորձեր են մշակել՝ տարբեր լուծումներ ստանալու և արդյունքները էմպիրիկ կերպով ստուգելու համար  ։
Ծանոթագրություններ
Կատեգորիա:Հավանականությունների տեսություն Կատեգորիա:Պարադոքսներ
Զաքարիա Փալիաշվիլի
Զաքարիա Պետրի Փալիաշվիլի, (վր.` ზაქარია პეტრეს ძე ფალიაშვილი, [), Վրաստանի ժողովրդական արտիստ, վրացական դասական երաժշտության խոշորագույն ներկայացուցիչ, վրացական ազգային պրոֆեսիոնալ երաժշտության հիմնադիրներից։
Վաղ կյանքը
Զաքարիա Փալիաշվիլին 8 տարեկանից երգել է եկեղեցում։ Երաժշտական կրթությունն ստացել է կաթոլիկական եկեղեցու դպրոցում, որտեղ սովորել է երգեցողություն և երգեհոն նվագել։ Դաշնամուրի դասեր է առել Ֆելիքս Միզանդարիից։ 1895-1899 թվականներին սովորել է Թիֆլիսի երաժշտական ուսումնարանում, 1900-1903 թվականներին՝ Մոսկվայի կոնսերվատորիայում։ 1905 թվականին Փալիաշվիլին մասնակցել է Թիֆլիսում Վրացական ֆիլհարմոնիկ ընկերության հիմնադրմանը, 1908-1917 թվականներին ղեկավարել է իր ստեղծած երգչախումբը, նվագախումբը, երաժշտական դպրոցը, 1919 թվականից Թիֆլիսի կոնսերվատորիայի պրոֆեսոր էր, 1919, 1923, 1929-1932 թվականներին՝ տնօրենը։
Բուն կյանքը
Փալիաշվիլու առաջին՝ «Աբեսալոմ և Էթերի» ողբերգաէպիկական օպերան (լիբրետոյի հիմքը «Էթերիանի» էպոսն է) համազգային երևույթ էր, իսկ «Դաիսի» քնարադրամատիկական և «Լատավրա» հերոսական օպերաները վրացական երաժշտության մեջ նոր դարաշրջանի հիմքն են։ Փալիաշվիլին իր օպերաներում ընդհանրացրել է ժողովրդական բանահյուսության ազգագրական տարբեր ճյուղերի ոճական առանձնահատկությունները և ստեղծել միասնական համազգային երաժշտական լեզու, որը դարձել է վրացական դասական երաժշտության հիմքը։
Փալիաշվիլին գրել է մի շարք ռոմանսներ, խմբերգային ստեղծագործություններ, «Վրացական սյուիտը»՝ նվագախմբի համար, «Հանդիսավոր կանտատը», մշակել է վրացական պատարագը (երգչախմբի համար) և ժողովրդական երգեր։ Հավաքել և գրառել է շուրջ 300 ժողովրդական երգեր, որոնցից 40-ը հրատարակել է «Վրացական երգերի ժողովածուում» (1910 թվական)։
Զաքարիա Փալիաշվիլու պատվին
1937 թվականին Փալիաշվիլու անունով կոչվել է Վրաստանի օպերայի և բալետի թատրոնը, 1971 թվականին Փալիաշվիլու պատկերով թողարկվել է ԽՍՀՄ փոստային նամականիշ, սահմանվել է Վրաստանի պետական մրցանակ, Թբիլիսիում և Քութայիսում գործում են նրա տուն-թանգարանները։ Երևանի օպերայի և բալետի թատրոնում բեմադրվել է «Դաիսի» օպերան (1943 և 1985 թվականներին)։
Արտաքին հղումներ
Կատեգորիա:Վրացի երաժիշտներ Կատեգորիա:Օրհներգերի հեղինակներ Կատեգորիա:Վրացի կոմպոզիտորներ Կատեգորիա:20-րդ դարի դասական կոմպոզիտորներ Կատեգորիա:Վրացի մանկավարժներ
Հովարդ Քոչ
Հովարդ Քոչ (Howard E. Koch, ) , ամերիկացի դրամատուրգ և սցենարիստ, 1950-ական թվականներին Հոլիվուդի կինոստուդիայի ղեկավարների սև ցուցակի մեջ։
Վաղ կյանք
Ծնվել է հրեաների ընտանիքում, Նյու Յորքում։ Մեծացել է Քինգստոնում և ավարտել է Սբ. Ստեֆանի քոլեջը և Կոլումբիայի իրավունքի դպրոցը։
Ստեղծագործություններ բեմի և ռադիոյի համար
Հարթսդեյլում իրավաբանի պրակտիկա անցնելիս նա սկսել է պիեսներ գրել։ «Մեծ Սքոթը» (1929), «Տվեք մեզ այդ օրը» (1933) և «Գալ ժամանակին» (1941) գործերը բեմադրվել են Բրոդվեյում։
1930-ական թվականներին ռադիոյում որպես գրող աշխատելիս նրա աշխատանքներից է եղել Օրսոն Ուելսի «Աշխարհների պատերազմ» ռադիոդրաման (1938), ինչը համազգային խուճապ է առաջացրել ունկնդիրների շրջանում` Մարս մոլորակից ներխուժած տիեզերանավերի չափազանց վավերագրական ներկայացման համար։ Քոչն ավելի ուշ պիես է գրել այդ խուճապի մասին` վերնագրելով այն «Գիշերը, որ խուճապահար է արել Ամերիկան», որտեղ դերասան Ջոշուա Բրյանտը մարմնավորել է Քոչին։
Որպես սցենարիստ և սև ցուցակի մեջ հայտնվելը
Քոչն սկսել է գրել հոլիվուդյան ստուդիաների համար։ Նրա առաջին ընդունված սցենարը ֆիլմի է վերածվել 1940 թվականին։ Քոչը Համֆրի Բոգարտի հետ աշխատել է հայտնի Կասաբլանկա ֆիլմի վրա, որի սցենարը նա համահեղինակել է գրողներ Հուլիոս և Ֆիլիպ Էսփթեյնների հետ 1942 թվականին և որի համար 1944 թվականին նա արժանացել է Օսկար մրցանակի` Լավագույն ադապտացված սցենարանվանակարգում։ Նա նաև հեղինակել է «Շողացող հաղթանակ» (1941) և «Անծանոթուհու նամակը» (1948) ֆիլմի սցենարները. վերջինս եղել է նրա սիրելի սցենարը։
1943 թվականին Warner Bros.ից Ջեք Ուորների պահանջով Քոչը սցենար է գրել «Առաքելություն դեպի Մոսկվա» (1943) ֆիլմի սցենարը։ Ֆիլմը հակասական է ընդունվել Իոսիֆ Ստալինի և Խորհրդային Միության դրական կերպարների պատճառով։ Պատերազմից հետո Ջեք Ուորներն աշխատանքից ազատել է Քոչին այն բանից հետո, երբ նրան կոմունիստ են հայտարարել։ 1951 թվականին Քոչը հայտնվել է Հոլիվուդի սև ցուցակում։
Սև ցուցակում հայտնվելուց հետո Քոչն իր կնոջ` Աննեի հետ տեղափոխվել է Եվրոպա և սև ցուցակում հայտնված այլ գրողների հետ հաստատվել է Մերծ Բրիտանիայում, որտեղ նրանք «Փիթեր Հովարդ» և «Աննե Ռոդնի» կեղծանուններով հինգ տարի սցենարներ են գրել ֆիլմերի և հեռուստատեսության համար ։ 1956 թվականին նրան վերադարձել են ԱՄՆ և հաստատվել Վուդսթոքում, Նյու Յորքում, որտեղ նա շարունակել է պիեսներ և գրքեր գրել և ակտիվորեն մասնակցել է քաղաքական և սոցիալական իրադարձություններին։
Հովարդ Քոչը մահացել է 1995 թվականին, Քինգսթոնում ։
Մատենագրություն
Ներկայացումներ։
Գրքեր։
Կարճ պատմվածքներ։
Անթոլոգիա։
Արտաքին հղումներ
Կատեգորիա:Կոլումբիայի համալսարանի շրջանավարտներ Կատեգորիա:Ամերիկացի դրամատուրգներ Կատեգորիա:Ամերիկացի փաստաբաններ Կատեգորիա:Ամերիկացի գրողներ Կատեգորիա:Ամերիկացի սցենարիստներ Կատեգորիա:Օսկարակիրներ
Պոդվորիևկա
Պոդվորիևկա (Подвірївка), գյուղ Ուկրաինայի Չեռնովցիի մարզի Կելմենցիի շրջանում։ Բնակավայրը նախկինում նաև անվանվել է Կիշլո Զամժիևո։
2001 թվականի տվյալներով Պոդվորիևկա գյուղում բնակվում էր 2 310 մարդ։
Յուշինո (այլ կիրառումներ)
Յուշինո, կարող է վերաբերել՝
Կուբիկ (Դիադինի գավառ)
Կուբիկ, գյուղ Արևմտյան Հայաստանում, Էրզրումի վիլայեթի Դիադինի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Վան Ճըլի
Վան Ճըլի (王哲林, փինյին՝ Wángzhélín, ), չինացի բասկետբոլիստ, որը խաղում է Չինաստանի բասկետբոլի ասոցիացիայի լիգայի «Շանհայի  շնաձուկ» թիմում։ «Մեմֆիս Գրիզլիս» բասկետբոլի ակումբը նրան ընտրել է 2016 թվականի բասկետբոլի ազգային ասոցիացիայի դրաֆթում և Ճոու Ցիի հետ նա դարձել է չինացի 8-րդ բասկետբոլիստը, որն ընտրվել է բասկետբոլի ազգային ասոցիացիայի դրաֆթում։
Բասկետբոլի երիտասարդական թիմում
Վան Ճըլիի ծնողները Ֆուծիենի  տղամարդկանց և կանանց բասկետբոլի նախկին թիմերի անդամներ էին։ Ահա թե ինչու նա օժտված է բասկտեբոլի յուրահատուկ տաղանդով։ Վան Ճըլին սովորել է Ծինանի 3-րդ հիմնական դպրոցում։ Հինգերորդ դասարանում ուներ 1,70 մետր հասակ։ Նա 14 տարեկանում արդեն 2 մետր հասակ ուներ, երբ միացավ Ֆուծիենի բասկետբոլի երիտասարդական թիմին ։
2010 թվականին նա առաջին անգամ ընտրվել է Չինաստանի բասկետբոլի երիտասարդական հավաքականի կազմում, մասնակցել 2010 թվականին Գերմանիայում կայացած մինչև 17 տարեկանների   բասկետբոլի աշխարհի առաջնությանը և գրավել յոթերորդ տեղը։ Չնայած նրան,  որ նա թիմի ամենաերիտասարդ և ամենաանփորձ խաղացողն է եղել, սակայն միջինը մեկ խաղում վաստակել է 5,8 միավոր և 4,9 անդրադարձ և փոխարինողից դարձել է հիմնական խաղացող ։
Սեպտեմբերին մասնակցեց Եմենում կայացած 2010 թվականի Ասիայի մինչև 18 տարեկանների բասկետբոլի առաջնությանը։  Նրա շնորհիվ թիմը հաղթեց ինը խաղերում և հասավ առաջնություն՝ մեկ խաղում միջինը վաստակելով 14,3 միավոր և 8,6 անդրադարձ։ Հարավային Կորեայի դեմ եզրափակիչում նա նույնիսկ վաստակել է 27 միավոր և 19 անդրադարձ՝ Կուո Ալիունից հետո դառնալով թիմում երկրորդ լավագույն խաղացողը ։
2011թ. հունիս-հուլիս ամիսներին նա մասնակցել է Լատվիայում կայացած մինչև 19 տարեկանների բասկետբոլի աշխարհի առաջնությանը։ «Դարպասների մոտ սպառնալիք» միջադեպի  (13 խաղացողներ  խնդրագիր են գրել՝ փոխարինելու մարզիչ Ֆան Պինին) պատճառով թիմը վատ ներկայացավ և զբաղեցրեց 13-րդ տեղը։
2012-ի մարտին Վան Ճըլին առաջին անգամ ընդգրկվեց Չինաստանի բասկետբոլի ազգային հավաքականի 21 հոգանոց մարզումային ցուցակում, սակայն նրան չհաջողվեց ընդգրկվել Լոնդոնի Օլիմպիական խաղերի 12 հոգանոց մարզումային ցուցակում։ Իսկ 2012թ.-ի ապրիլին կայացած Nike-ի բասկետբոլի միջազգային մրցումներում իր փայլուն կատարմամբ` 9 միավորով, 8 անդրադարձով և 2 արգելափակումով,  84։75 հաշվով հաղթեց Միացյալ նահանգների ազգային հավաքականին։ Նա լավագույն չին խաղացողն է Nike-ի մրցումների 17-ամյա պատմության մեջ ։
Օգոստոսին նա մասնակցել է Մոնղոլիայում կայացած 2012 թվականի Ասիայի մինչև 18 տարեկանների բասկետբոլի երիտասարդական առաջնությանը։ Սա նաև երկրորդ անգամն է, որ Վան Ճըլին մասնակցում է մինչև 18 տարեկան ասիական մրցումներին։ Նա թիմի միակ խաղացողն է, ով ընտրվել է ազգային հավաքականում։ Նա վաստակել է միջինում 22,3 միավոր և 10,3 անդրադարձ մեկ խաղում։ Հարավային Կորեայի դեմ եզրափակչում, չնայած թիմի 13 միավորով հետ մնալուն, նա վաստակեց 3 միավոր և կատարեց 1 անդրադարձ, ինչպես նաև հավասարեցրեց հաշիվը։ Թիմը հաջողությամբ պաշտպանեց չեմպիոնի տիտղոսը՝ հաղթելով ինը խաղերում։ Նա նաև ընտրվեց որպես խաղի կարևորագույն մասնակից ։
Սեպտեմբերին նա ընդգրկվել Է Չինաստանի ազգային օլիմպիական հավաքական և մասնակցել 2012 թվականի Ճապոնիայում անցկացվող Ասիայի բասկետբոլի առաջնությանը։ Սա նրա առաջին խաղն է մեծահասակների հետ․ նա միջինում վաստակեց 14 միավոր և 10 անդրադարձ յուրաքանչյուր խաղում, սակայն այդ ժամանակ նա դեռ կարիք ուներ բարելավելու իր մրցակցային կարողությունները ։
Չինաստանի բասկետբոլի ասոցիացիայի ժամանակաշրջանում
2012թ.-ի հունիսին  Վան Ճըլին պաշտոնապես պայմանագիր կնքեց «Ֆուծիեն Սունսին» բասկետբոլի ակումբի հետ ՝մասնակցելու Չինաստանի տղամարդկանց բասկետբոլի 2012-2013 թթ.-ի պրոֆեսիոնալ լիգային։
Նոյեմբերի 25-ին «Ցինտաո Շուանսին» թիմի դեմ առաջին լիգայի խաղում վաստակեց 11 միավոր և 6 անդրադարձ։ Դեկտեմբերի 7-ին «Ճըծիան Ճոույինհան»-ի դեմ խաղում վաստակեց 31 միավոր և 15 անդրադարձ, 2013 թվականի փետրվարի 1-ին« Ծիլին» թիմի դեմ խաղում նա վաստակեց 24 միավոր, 21 անդրադարձ և 6 փոխանցում ։
Բասկետբոլի ազգային լիգա
2016 թվականին, երբ Վան Ճըլին 22 տարեկան էր նա մասնակցեց Բասկետբոլի ազգային ասոցիաիայի դրաֆթում և ընտրվեց «Մեմֆիս Գրիզլիս» ակումբում 57 համարի ներքո։
2018 թվականի հուլիսի 6-ին Չինաստանի բասկետբոլի ասոցիացիան և Բասկետբոլի ազգային ասոցիաիան ամառային մարզական լիգա էր կազմակերպել։ Այս խաղում Վան Ճըլին միացավ Չինաստանի տղամարդկանց բասկետբոլի «Կարմիր» թիմին։